Document ID: 32004L0020

Direktiva Komisije 2004/20/ES
z dne 2. marca 2004
o spremembi Direktive Sveta 91/414/EGS za vključitev klorprofama kot aktivno snov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1] in zlasti člena 6(1) Direktive,
ob upoštevanju naslednjega:
(1) Uredba Komisija (EGS) št. 3600/92 z dne 11. decembra 1992 o podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [2] določa seznam aktivnih snovi fitofarmacevtskih sredstev, ki jih je treba oceniti za morebitno vključitev v Prilogo I k Direktivi 91/414/EGS. Ta seznam vključuje klorprofam.
(2) Vpliv klorprofama na zdravje ljudi in na okolje se je presojal v skladu z določbami Uredbe (EGS) št. 3600/92 za vrste uporabe, ki so jih predlagali vlagatelji. V skladu z Uredbo Komisije (ES) št. 933/94 z dne 27. aprila 1994 o določitvi aktivnih snovi fitofarmacevtskih sredstev in imenovanju držav članic poročevalk za izvajanje Uredbe Komisije (EGS) št. 3600/92 [3] je bila za državo članico poročevalko imenovana Nizozemska. Nizozemska je predložila Komisiji ustrezno poročilo o oceni in priporočilo z dne 30. aprila 1996 v skladu s členom 7(1)(c) Uredbe (EGS) št. 3600/92.
(3) To poročilo o oceni so pregledale države članice in Komisija v okviru Stalnega odbora za prehranjevalno verigo in zdravje živali.
(4) Pregled je bil zaključen 28. novembra 2003 v obliki poročila o pregledu Komisije za klorprofam.
(5) Pri pregledu klorprofama se niso pojavila nobena nerešena vprašanja ali pomisleki, ki bi zahtevali posvetovanje z Znanstvenim odborom za rastline.
(6) Iz različnih raziskav izhaja, da bodo fitofarmacevtska sredstva, ki vsebujejo klorprofam, lahko na splošno izpolnjevala zahteve, določene v členu 5(1)(a) in (b) Direktive 91/414/EGS, zlasti glede uporabe, preverjene in obravnavane v poročilu Komisije. Zato je primerno, da se klorprofam vključi v Prilogo I za zagotovitev, da se lahko v skladu z določbami navedene direktive v vseh državah članicah izdajajo dovoljenja za fitofarmacevtska sredstva, ki vsebujejo klorprofam.
(7) Pred vključitvijo aktivne snovi v Prilogo I se predvidi primeren rok, da se državam članicam in zainteresiranim stranem omogoči pripraviti se na nove zahteve, ki so posledica vključitve.
(8) Po vključitvi je treba državam članicam omogočiti primeren rok, v katerem morajo izvesti določbe Direktive 91/414/EGS glede fitofarmacevtskih sredstev, ki vsebujejo klorprofam, in zlasti preveriti obstoječa dovoljenja, s katerimi se zagotovi, da so izpolnjeni pogoji glede teh aktivnih snovi, določenih v Prilogi I k Direktivi 91/414/EGS. Daljši rok j treba predvideti za predložitev in oceno popolne dokumentacije za vsako fitofarmacevtsko sredstvo v skladu z enotnimi načeli, določenimi v Direktivi 91/414/EGS.
(9) Zato je torej treba Direktivo 91/414/EGS ustrezno spremeniti.
(10) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Priloga I k Direktivi 91/414/EGS se spremeni kakor je določeno v Prilogi k tej direktivi.
Člen 2
Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. julija 2005. Besedilo teh predpisov takoj predložijo Komisiji skupaj s tabelo usklajevanja med predloženimi predpisi in to direktivo.
Te predpise uporabljajo od 1. avgusta 2005.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
1. Države članice preverijo dovoljenje za vsako fitofarmacevtsko sredstvo, ki vsebuje klorprofam, zato da zagotovijo skladnost s pogoji v zvezi s klorprofamom, določenimi v Prilogi I k Direktivi 91/414/EGS. Po potrebi in najpozneje do 31. julija 2005 dovoljenje spremenijo ali odvzamejo.
2. Vsako dovoljeno fitofarmacevtsko sredstvo, ki vsebuje klorprofam kot edino aktivno snov ali kot eno od več aktivnih snovi, ki so navedene v Prilogi I k Direktivi 91/414/EGS, mora država članica do najpozneje 31. januarja 2005 ponovno oceniti v skladu z enotnimi načeli, predvidenimi v Prilogi VI k Direktivi 91/4141/EGS, na podlagi dokumentacije, ki izpolnjuje zahteve Priloge III k navedeni direktivi. Na podlagi te ocene določijo, ali sredstvo izpolnjuje pogoje, določene v členu 4(1)(b), (c), (d) in (e) Direktive 91/414/EGS. Po potrebi in najpozneje do 31. januarja 2009 dovoljenje spremenijo ali odvzamejo.
Člen 4
Ta direktiva začne veljati 1. februarja 2005.
Člen 5
Ta direktiva je naslovljena na države članice.
V Bruslju, 2. marca 2004

Labels: 10
7
3
6
12